Euroopa Kohtu (neljas koda) 25. aprilli 2013. aasta otsus – komisjon vs. Madalmaad
(kohtuasi C‑65/11)
Liikmesriigi kohustuste rikkumine – Maksustamine – Direktiiv 2006/112/EÜ – Artiklid 9 ja 11 – Liikmesriigi õigusnormid, mille kohaselt võib arvata mittemaksukohustuslased isikute gruppi, keda käsitatakse koos ühe käibemaksukohustuslasena – Käibemaksukomiteega konsulteerimine
1.                     Maksualaste õigusaktide ühtlustamine – Ühine käibemaksusüsteem – Maksukohustuslased – Mõiste – Liikmesriikide võimalus käsitada üksteisega tihedalt seotud isikuid ühe maksukohustuslasena – Liikmesriigi õigusnormid, mille kohaselt võib arvata mittemaksukohustuslased isikute gruppi, keda käsitatakse koos ühe maksukohustuslasena – Kohustuste rikkumine – Puudumine (nõukogu direktiiv 2006/112, artikkel 11) (vt punktid 38–48)
2.                     Maksualaste õigusaktide ühtlustamine – Ühine käibemaksusüsteem – Maksukohustuslased – Mõiste – Liikmesriikide võimalus käsitada üksteisega tihedalt seotud isikuid ühe maksukohustuslasena – Tingimus – Käibemaksukomiteega konsulteerimine – Kohustuse ulatus – Kohaldatavate normide väheolulised muudatused – Kohustuste rikkumine – Puudumine (nõukogu direktiiv 2006/112, artikkel 11) (vt punkt 57)
Ese
Liikmesriigi kohustuste rikkumine – Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artiklite 9 ja 11 rikkumine – Mittemaksukohustuslaste arvamine käibemaksugruppi – Käibemaksukomiteele käibemaksugruppe puudutavates õigusaktides tehtud muudatustest teatamata jätmine
Resolutsioon
1.
Jätta hagi rahuldamata.
2.
Mõista kohtukulud välja Euroopa Komisjonilt.
3.
Jätta Tšehhi Vabariigi, Taani Kuningriigi, Iirimaa, Soome Vabariigi ning Suurbritannia ja Põhja-Iiri Ühendkuningriigi kohtukulud nende endi kanda.